***Traveling Wilburys Vol. 1*** er debutalbumet til supergruppen the Traveling Wilburys, spilt inn og gitt ut i 1988 og fikk stor kommersiell suksess og god kritikk.

Bakgrunn
--------

Tidlig i april 1988, var George Harrison i Los Angeles, California. Han skulle spille inn en B-side for en europeisk maxisingel. Jeff Lynne var også i Los Angeles for å produsere noen sanger for Roy Orbison, og for Tom Pettys soloalbum. Mens han spiste middag sammen med Lynne og Orbison, fortalte Harrison at han skulle spille inn en ny sang og ville gjerne gjøre det neste dag. Både Lynne og Orbison tilbød sin hjelp. De trengte et studio på kort varsel, så Harrison foreslo at de skulle ringe Bob Dylan, som hadde sitt eget hjemmestudio. Etter middag stakk George innom Tom Pettys hus for å plukke opp gitaren sin for neste dags innspilling og inviterte likegodt ham med også. De samlet seg i Dylans hjem i Malibu neste dag, der de skrev og spilte inn sangen «Handle with Care». Alle fem delte vokalen.

Låten ble sett på som for god til en B-side, så Harrison fikk ideen om å danne et band, skrive og spille inn flere sanger og gi ut et album. Gruppen kom sammen igjen ni dager i mai, der de spilte inn basissporene og vokalen til sangene i Dave Stewarts hjemmestudio i Los Angeles. Overdubbing og miksing ble gjort i England, i Harrisons hjemmestudio F.P.S.H.O.T. (Friar Park Studio, Henley-on-Thames).

Under dekknavnet «Brødrene Wilbury», ble medlemmene kjent som: Nelson (Harrison), Otis (Lynne), Lucky (Dylan), Lefty (Orbison) og Charlie T. Jr. (Petty). Harrison var allerede kjent med alternative identiteter fra *Sgt Pepper's Lonely Hearts Club Band*, men dette konseptet ble tatt ett steg videre: deres ekte navn dukket aldri opp på albumet, ikke engang som låtskrivere.

Siden Harrison var «oppfinneren» av gruppen så signerte han dem til Warner Bros. Records (som Petty etterhvert selv skrev kontrakt med), hans daværende plateselskap.

Albumet
-------

Albumet ble utgitt 18. oktober 1988. *Volume One* ble en overraskende hit dette året. Albumet solgte to millioner kopier innen seks måneder. Singelen «Handle with Care» kom ikke langt opp på listene (på 45.-plass i USA), men albumet gjorde det. Albumet nådde 16.-plass i Storbritannia og en imponerende 3.-plass i USA. Med over femti uker på listene, ble albumet senere sertifisert til 3x platina. Mens Harrison og Petty hadde hatt nylige suksesser, så hadde ikke Dylan, Orbison og Lynne hatt et album liggende så høyt på listene på mange år. På den tiden hadde ingen Dylan-album solgt så mye som to millioner. Som en kritiker sier det, det var «det var et av tidenes kommersielle kupp».

Orbison døde plutselig av hjerteinfarkt 6. desember 1988.

Etter at George Harrisons distribusjonsavtale med Warner Bros. Records gikk ut i 1995 gikk eiendomsretten over til Dark Horse Records-katalogen og de to Traveling Wilburys-albumene over til Harrison, og albumene gikk ut av trykk. 12. juni 2007 ble *Traveling Wilburys Vol. 1* og *Vol. 3* gjenutgitt av Rhino Records som *The Traveling Wilburys Collection*, pakket sammen med bonusspor og en DVD. Boksen tok 1.-plassen på UK Albums Chart og nummer 9 på Billboard 200 allerede første uken i salg.

Sporliste
---------

Alle sanger skrevet av the Traveling Wilburys.

1. «Handle with Care» – 3:20
2. «Dirty World» – 3:30
3. «Rattled» – 3:00
4. «Last Night – 3:48
5. «Not Alone Any More» – 3:24
6. «Congratulations» – 3:30
7. «Heading for the Light» – 3:37
8. «Margarita» – 3:15
9. «Tweeter and the Monkey Man» – 5:30
10. «End of the Line» – 3:30

Personell
---------

* Otis Wilbury (Jeff Lynne): keyboards, akustisk og elektrisk gitar, vokal
* Nelson Wilbury (George Harrison): akustisk og elektrisk gitar, vokal
* Charlie T. Jnr (Tom Petty): akustisk gitar, bassgitar, vokal
* Lefty Wilbury (Roy Orbison): akustisk gitar, vokal
* Lucky Wilbury (Bob Dylan): akustisk gitar, munnspill, vokal

### Øvrig personell

* Jim Keltner: trommer
* Jim Horn: saksofon
* Ray Cooper: perkusjon
* Ian Wallace: tom toms på «Handle with Care»

Lister
------

 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Album| Land | Øversteplassering | Ukerpå listen |
| --- | --- | --- |
| Norge | 2 | 24 |
| Sverige | 2 | 17 |
| USA | 3 | 53 |
| Sveits | 6 | 20 |
| Tyskland | 10 |  |
| Storbritannia | 16 | 35 |
| Australia | 1 |  |
| Finland | 6 |  |

  | 

Singler og albumspor| År | Tittel | Billboard-liste | Posisjon |
| --- | --- | --- | --- |
| 1988 | «Handle with Care» | Billboard Hot 100 | 45 |
| Mainstream Rock Tracks | 2 |
| Adult Contemporary | 30 |
| «Last Night» | Mainstream Rock Tracks | 5 |
| 1989 | «Tweeter and the Monkey Man» | Mainstream Rock Tracks | 41 |
| «End of the Line» | Billboard Hot 100 | 63 |
| Mainstream Rock Tracks | 2 |
| Adult Contemporary | 28 |
| «Heading for the Light» | Mainstream Rock Tracks | 7 |

  |

Utmerkelser
-----------

| År | Pris | Album/Spor |
| --- | --- | --- |
| 1989 | Grammy Award – Best Rock Performance by a Duo or Group with Vocal (album) | Traveling Wilburys Vol. 1 |

Sertifikasjoner
---------------

| Organisasjon | Trofé | Dato |
| --- | --- | --- |
| BPI – UK | Gull | 24. november 1988 |
| RIAA – USA | Gull | 4. januar 1989 |
| RIAA – USA | Platina | 4. januar 1989 |
| BPI – Storbritannia | Platina | 20. januar 1989 |
| RIAA – USA | 2x Platina | 1. mars 1989 |
| RIAA – USA | 3x Platina | 4. august 1994 |
| CRIA – Canada | 6x Platina | 26. mai 2003 |
|

Referanser
----------

1. ↑  Bauder, David. «Traveling Wilburys album a happy accident of music» *The Associated Press* December 11, 1988
2. ↑  White, Timothy. "Harrison, mates recommission Yellow Submarine" *The Plain Dealer* 4. juli 1999: 1I

  


| * v
* d
* r
Traveling Wilburys |
| --- |
| Medlemmer | **George Harrison**· **Jeff Lynne**· **Tom Petty**· **Bob Dylan**· **Roy Orbison** |
| Studioalbum | *Traveling Wilburys Vol. 1*  **·** *Traveling Wilburys Vol. 3* |
| Samlealbum | *The Traveling Wilburys Collection* |
| Veldedighetsalbum | *Nobody’s Child: Romanian Angel Appeal* |
| Singler | *«Handle with Care»*  **·** *«End of the Line»*  **·** *«Nobody's Child»*  **·** *«She’s My Baby»*  **·** *«Wilbury Twist»* |
| Relaterte artikler | Jim Keltner  **·** Dhani Harrison  **·** *Full Moon Fever* |

|  |  |
| --- | --- |
| Oppslagsverk/autoritetsdata | MusicBrainz
 |